V tomto prípade vždy záleží od konkrétneho typu chladničky do auta a požiadaviek spotrebiteľa. V našom návode nájdete detailne vysvetlené princípy fungovania absorpčných, kompresorových aj termoelektrických autochladničiek. Každý z modelov má svoje výhody a nevýhody. Do auta odporúčame predovšetkým termoelektrické alebo kompresorové chladničky, ktoré sú z hľadiska efektivity a užívateľskej náročnosti najvýhodnejšie. Absorpčné autochladničky považujeme za najmenej praktické – využívajú primárne plynný zdroj chladenia, ktorým sa ochladzuje kvapalný amoniak – čpavok alebo bromid lítiový. Pôsobením tlaku plynu a kvapalného čpavku vzniká para, ktorá pohlcuje teplo z vnútra chladničky. Je možné ich napájať elektrickým prúdom alebo LPG plynom. Vhodné sú skôr do karavanov alebo ako chladiaci zdroj na stanovačke či počas kempovania. Nie je odporúčané ich však používať v uzatvorenom priestore, keďže by mali mať zabezpečené odvetrávanie.\r